Ukrajinska revolucija dostojanstva 
Američki ambasador u Ukrajini Geoffrey Pyatt izjavio da separatisti na istoku zemlje ne bi bili u stanju eskalirati sukobe s ukrajinskim snagama bez odobrenja ruske vlade. U intervjuu za Glas Amerike, datom u Kijevu našem novinaru Al Pessinu, ambasador Pyatt je rekao da su pro-ruski separatisti sve bolje trenirani.
Prije samo nekoliko nedjelja su separatisti na istoku Ukrajine bili na brzinu skupljena grupa ekstremista koja je uspjela zauzeti nekoliko zgrada. Danas, oni su efikasna vojna snaga koja je izvela uspješne napade na glavni aerodrom na istoku Ukrajine, kao i na nekoliko ukrajinskih vojnih jedinica. Ambasador Pyatt kaže da oni to ne bi mogli bez pomoći, i dodaje: Američki ambasador je osudio separatističke napade, za koje kaže da im je cilj stvoriti kaos u zemlji koja formira novu vladu. Pyatt je takodjer pohvalio izbore održane u nedjelju, i to u većini dijelova Ukrajine, bez obzira na nasilje na istoku. On se slaže s promatračima da su rezultati izbora legitimni, iako mnogi na istoku nisu mogli glasati. Ambasador Pyatt kaže da očigledni pobjednik Petro Poroshenko, ima neupitan mandat i Sjedinjene Države podržavaju njegove prioritete: postizanje mira na istoku, povezanost s narodom, borbu protiv duboko ukorijenjene korupcije, i približavanje Ukrajine zapadu. Pyatt kaže da su Sjedinjene Države i saveznici već obezbijedili novu ekonomsku i vojnu pomoć, a da će se taj proces i nastaviti.On objašnjava: Ambasador Pyatt takodjer kaže da ne žali zbog američke podrške pro-evropskom pokretu koji je vodio svrgavanju bivšeg ukrajinskog predsjednika, ali i izazvao rusko oduzimanje Krima, kao i miješanje u istočnu Ukrajinu. On je odbacio ruske optužbe prema kojima su Sjedinjene Države orkestrirale taj pokret, i nazvao posljednjih 6 mjeseci u Ukrajini "revolucijom dostojanstva. "